*Par atklāta konkursa* *“Būvniecības ieceres “Tramvaja līnijas pagarinājuma,*

*transportmijas punkta un ar tiem saistīto ēku un inženierbūvju būvniecība*

*Maskavas un Višķu ielās, Rīgā” projektēšana, autoruzraudzība un būvdarbi”*

*(ID Nr. RS/2023/34) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumu.

***1.jautājums:*** *Lūdzam Pasūtītājam apstiprināt, ka Plānotā mobilitātes punkta teritorijai Rīgas teritoriālplānojumā zemesgabalam ar kad.apz. 01001260037 ir mainīts atļautais izmantošanas statuss, un Pretendentam tas nebūs jādara.*

**Atbilde:** Zemes vienība Maskavas ielā 429B, kad.apz. 0100 126 0037, saskaņā ar 2021.gada 15.decembrī apstiprināto Rīgas teritorijas plānojuma, turpmāk – RTP, grafisko daļu noteikta kā Dabas un apstādījumu teritorija (DA2). Vienlaikus RTP Teritorijas izmantošanas un apbūves noteikumu (turpmāk – TIAN) sadaļas 2.1.Visā teritorijā atļautā izmantošana, 5.punkts paredz, ka visu teritoriju, ievērojot plānojumā un citos normatīvajos aktos noteiktos ierobežojumus un konkrēto teritoriju specifiku, atļauts izmantot būvju un to daļu izvietošanai saskaņā ar attiecīgajā teritorijā atļauto izmantošanu, kā arī:

5.1. vietējas nozīmes ielas (E kategorija), piebraucamo ceļu, gājēju ielu un ceļu unvelosipēdu ceļu izbūvei, kā arī esošo ielu un ceļu pārbūvei;

5.12. transportmijas punktu (neietverot stāvparkus) ierīkošanai.

Ņemot vērā augstākminēto, skaidrojam, ka transportmijas punkta izveide zemes vienībā Maskavas iela 429B, kad.apz. 0100 126 0037 atbilst RTP TIAN prasībām un zemes vienībai nav jāmaina tai atļautais izmantošanas veids.

***2.jautājums****: Pretendents ir konstatējis, ka publicētajā iepirkuma dokumentācijā atrodamie Tehniskie noteikumi neatbilst šī iepirkuma projektēšanas uzdevumā norādītajām projekta robežām. Lūdzam izsniegt korektus Tehniskos noteikumus, kas atbilst konkrētā iepirkuma teritorijai. Kā piemēram, AS “Rīgas siltums” tehniskajos noteikumos nav iekļauta ne Maskavas iela, ne plānotā transportmijas punkta (mobilitātes punkta) teritorija, vai arī SIA “Tet” izdotajos tehniskajos noteikumos nav iekļauta ne Maskavas iela, ne Višķu iela, ne plānotā transportmijas punkta (mobilitātes punkta) teritorija.*

**Atbilde:** Ņemot vērā to, ka priekšizpētē tika vērtēti vairāki tramvaja līnijas konceptuālie risinājumi, tā rezultātā atsevišķi inženiertīklu īpašnieku izsniegtie tehniskie noteikumi var būt izsniegti sākotnējiem tramvaja līnijas novietojuma variantiem. Skaidrojam, ka priekšizpētei pievienotie tehniskie noteikumi ir skatāmi kontekstā ar projektēšanas uzdevumu - ciktāl tie attiecas uz tramvaja līnijas gala variantu. Saskaņā ar projektēšanas uzdevuma IV nodaļas 7.punktu, būvniecības ieceres dokumentācijas izstrādei nepieciešamos tehniskos vai īpašos noteikumus (t.sk. noteikumu pagarināšanu un / vai grozīšanu) pieprasa un saņem Izpildītājs.

Papildus skaidrojam, ka priekšizpētes laikā tika apzināti galvenie / būtiskākie inženiertīkli, kuriem nepieciešama pārbūve – atbilstoši tramvaja līnijas novietojuma gala variantam.

Aicinām skatīt EIS publicēto orientējošo darbu daudzumu sarakstu.

Iepirkumu komisijas priekšsēdētāja Inta Novika

DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU